ବିଶ୍ୱ ଚ୍ୟାଲେଞ୍ଜ ପାଇଁ ଗ୍ଲୋବାଲ ସାଉଥ ଦାୟୀ ନ ଥିଲେ ବି ଅନୁଭୁତ ହୋଇଛି ସର୍ବାଧିକ ପ୍ରଭାବ: ପ୍ରଧାନମନ୍ତ୍ରୀ…
ନୂଆଦିଲ୍ଲୀ,୧୨।୧ : ଭଏସ ଅଫ ଗ୍ଲୋବାଲ ସାଉଥ ସମ୍ମିଳନୀର ଉଦଘାଟନୀ ଅଧିବେଶନରେ ଗୁରୁବାର ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ସମ୍ବୋଧିତ କରିଛନ୍ତି। ସେ କହିଛନ୍ତି ଯେ, ମୋର ସୌଭାଗ୍ୟ ଯେ ମୁଁ ଆପଣଙ୍କୁ ଏହି ଶିଖର ସମ୍ମିଳନୀରେ ସ୍ବାଗତ କରୁଛି। ମୁଁ ଆପଣଙ୍କୁ ଧନ୍ୟବାଦ ଦେଉଛି ଯେ ଆପଣ ବିଶ୍ୱର ବିଭିନ୍ନ ସ୍ଥାନରୁ ଏଥିରେ ଭାଗ ନେଉଛନ୍ତି । ଭାରତ ସର୍ବଦା ନିଜର ବିକାଶମୂଳକ ଅଭିଜ୍ଞତାକୁ ଗ୍ଲୋବାଲ ସାଉଥ ଭାଇମାନଙ୍କ ସହ ବାଣ୍ଟିଛି। ଏହି ଶିଖର ସମ୍ମିଳନୀର ଉଦ୍ଦେଶ୍ୟ ହେଉଛି ଏକତାର ସ୍ବର ଏବଂ ଏକତାର ଲକ୍ଷ୍ୟ।

ସେ କହିଛନ୍ତି, ଆମେ ନୂଆ ବର୍ଷରେ ପ୍ରବେଶ କରିଛୁ। ଗତ ବର୍ଷ ଯୁଦ୍ଧ, ବିବାଦ, ଆତଙ୍କବାଦ ଏବଂ ଉତ୍ତେଜନାରେ ପରିପୂର୍ଣ୍ଣ ଥିଲା। ଏହି ସମୟରେ ଖାଦ୍ୟ, ସାର ଏବଂ ଇନ୍ଧନ ମୂଲ୍ୟ ବୃଦ୍ଧି ନେଇ ପ୍ରଧାନମନ୍ତ୍ରୀ ମଧ୍ୟ ଉଦବେଗ ପ୍ରକାଶ କରିଥିଲେ। ସେ କହିଛନ୍ତି, ଏହି ଗ୍ଲୋବାଲ ଚ୍ୟାଲେଞ୍ଜ ଗୁଡିକ ପାଇଁ ଗ୍ଲୋବାଲ ସାଉଥ ଦାୟୀ ନୁହେଁ, କିନ୍ତୁ ଏହା ଉପରେ ଏସବୁର ସର୍ବାଧିକ ପ୍ରଭାବ ପଡିଛି।

ପ୍ରଧାନମନ୍ତ୍ରୀ କହିଛନ୍ତି, ବିଶ୍ୱ ସ୍ତରରେ ଅସ୍ଥିରତାର ଅବସ୍ଥା କେତେ ଦିନ ଚାଲିବ ତାହା ପୂର୍ବାନୁମାନ କରିବା କଷ୍ଟସାଧ୍ୟ। ଏଭଳି ପରିସ୍ଥିତିରେ ଆମର ଗ୍ଲୋବାଲ ସାଉଥ ଭବିଷ୍ୟତ ସବୁଠାରୁ ଅଧିକ ବିପଦରେ ରହିଛି। ପୃଥିବୀର ତିନି-ଚତୁର୍ଥାଂଶ ଲୋକ ଆମ ଦେଶରେ ବାସ କରନ୍ତି। ଭାରତ ସର୍ବଦା ଗ୍ଲୋବାଲ ସାଉଥ ସହିତ ଏହାର ବିକାଶ ଅଭିଜ୍ଞତା ବାଣ୍ଟିଛି । ଆମର ବିକାଶ ସହଭାଗୀତା ସମସ୍ତ ଭୌଗୋଳିକକୁ ଅନ୍ତର୍ଭୁକ୍ତ କରେ ଏବଂ ବିବିଧ ଅଟେ। ଚଳିତ ବର୍ଷ ଭାରତ ନିଜର ଜି -୨୦ ଅଧ୍ୟକ୍ଷତା ଆରମ୍ଭ କରିଥିବାବେଳେ ଆମେ ଗ୍ଲୋବାଲ ସାଉଥର ସ୍ବର ହେବାକୁ ଲକ୍ଷ୍ୟ ରଖିଛୁ।  
ମିଳିତ ଜାତିସଂଘ ପରି ଅନ୍ତର୍ଜାତୀୟ ସଂଗଠନର ବିଶ୍ୱସ୍ତରୀୟ ସମସ୍ୟାର ସମାଧାନରେ ଏକ ପ୍ରମୁଖ ଭୂମିକା ରହିଛି। ତେବେ ଏଥିରେ ସଂସ୍କାର ଏବଂ ଅଗ୍ରଗତି ଅନ୍ତର୍ଭୂକ୍ତ କରିବା ଜରୁରୀ ବୋଲି ପ୍ରଧାନମନ୍ତ୍ରୀ କହିଛନ୍ତି।